CELEX: 31983R2692
Language: el
Date: 1983-09-26 00:00:00
Title: Κανονισμός (ΕΟΚ) αριθ. 2692/83 του Συμβουλίου της 26ης Σεπτεμβρίου 1983 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά

Avis juridique important

|

31983R2692

Κανονισμός (ΕΟΚ) αριθ. 2692/83 του Συμβουλίου της 26ης Σεπτεμβρίου 1983 περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά  

Επίσημη Εφημερίδα αριθ. L 267 της 29/09/1983 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 2692/83 ΤΟΥ ΣΥΜΒΟΥΛΙΟΥ  της 26ης Σεπτεμβρίου 1983  περί παρεκκλίσεως από την εφαρμογή ορισμένων διατάξεων σχετικών με την προσαρμογή των αξιών «ελεύθερο στα σύνορα» για ορισμένα τυριά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 14 παράγραφος 6,  την πρόταση της Επιτροπής,  Εκτιμώντας:  ότι στον κανονισμό (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1206/83 (4), προβλέπονται, στο άρθρο 9, διατάξεις σχετικές με την εισαγωγή στην Κοινότητα των τυριών που αναφέρονται στο παράρτημα ΙΙ στοιχεία ε) και στ), προελεύσεως τρίτων χωρών· ότι η αγορά του τυριού cheddar στην Κοινότητα χαρακτηρίζεται, εδώ και μερικούς μήνες, από στασιμότητα, και μάλιστα μείωση των τιμών η οποία οφείλεται ουσιαστικά στην ύπαρξη μεγάλων αποθεμάτων· ότι, υπό τις συνθήκες αυτές, οι αξίες «ελεύθερο στα σύνορα» που προβλέπονται σήμερα, επαυξημένες με την εισφορά κατά την εισαγωγή, δεν επιτρέπουν στις ενδιαφερόμενες τρίτες χώρες να διαθέσουν στην αγορά της Κοινότητας το τυρί cheddar·  ότι, οι συμφωνίες μεταξύ της Κοινότητας, αφενός, και της Νέας Ζηλανδίας και της Αυστραλίας, αφετέρου (5), προβλέπουν ότι η Κοινότητα αναλαμβάνει την υποχρέωση, στο μέτρο που είναι αναγκαίο, να προσαρμόσει την ελάχιστη τιμή, ώστε να διασφαλίσει ότι το μερίδιο των εν λόγω τρίτων χωρών στην ετήσια συνολική ποσότητα τυριών cheddar που έγινε αποδεκτή για εισαγωγή, μπορεί να διατίθεται αποτελεσματικά στην αγορά, κάθε χρόνο, όσο το δυνατόν πιο κανονικά· ότι είναι, κατά συνέπεια, σκόπιμο, προκειμένου να μπορέσει η Κοινότητα να τηρήσει τις δεσμεύσεις που έχει αναλάβει, να τροποποιηθούν προσωρινά οι διατάξεις οι σχετικές με τον καθορισμό των αξιών «ελεύθερο στα σύνορα»,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 9 και το παράρτημα ΙΙ στοιχεία ε) και στ) του κανονισμού (ΕΟΚ) αριθ. 2915/79, οι αξίες « ελεύθερο στα σύνορα» που αναφέρονται στο παράρτημα αυτό αντικαθίστανται από τις ακόλουθες αξίες, μέχρι τις 31 Δεκεμβρίου 1983:  - στοιχείο ε): 260,51 ECU ανά 100 χιλιόγραμμα,  - στοιχείο στ): 229,24 ECU ανά 100 χιλιόγραμμα.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Σεπτεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 132 της 21. 5. 1983, σ. 3.  (5) ΕΕ αριθ. L 71 της 17. 3. 1980, σ. 144.